ตร.บรรพตพิสัย แวะเยี่ยมคนงานหนุ่ม กักตัวอยู่บ้านหลังกลับจากเกาหลี 
ผกก.สภ.บรรพตพิสัย นำ จนท.รุดเยี่ยม หนุ่มวัย 35 ปี แรงงานไทยที่กลับจากเกาหลีใต้ ตัวอย่างผีน้อยที่รับผิดชอบ กักตัวเองอยู่ในบ้านโดยให้คนในครอบครัวไปอยู่บ้านญาติชั่วคราว เผยจะครบกำหนด 18 มี.ค.นี้เมื่อวันที่ 9 มี.ค.63 เวลา 10.30 น. พ.ต.อ.ชัยเสถียร มณีจักร ผกก.สภ.บรรพตพิสัย จ.นครสวรรค์ พ.ต.ท.นิภัทร์ มีมุสิทธิ์ สวป.สภ.บรรพตพิสัย เดินทางมาตรวจเยี่ยมเยียน นายนเรศ แก้วไวดี อายุ 35 ปี แรงงานผู้เดินทางกลับจากประเทศเกาหลีใต้ ที่บ้านเลขที่ 6 ม.8 บ้านทุ่งนาดี ต.ด่านช้าง อ.บรรพตพิสัย จ.นครสวรรค์ โดยมี นายอภิวัฒน์ เรืองขจร ผู้ใหญ่บ้าน ม.8 และนางตอ แก้วไวดี มารดา ร่วมพบปะพูดคุยเบื้องต้นนายนเรศ แจ้งว่า เดินทางกลับจากเกาหลีใต้ ถึงไทยเมื่อวันที่ 4 มีนาคม 2563 โดยก่อนออกจากเกาหลีได้มีการตรวจร่างกายแล้ว และหลังจากมาถึงสนามบินสุวรรณภูมิ ก็ได้รับการตรวจผ่านจาก จนท.สาธารณสุขแล้ว และหลังจากกลับมาภูมิลำเนา ได้กักตัวอยู่ในบ้านไม่เคยเดินทางออกไปไหนเลย โดยให้มารดาไปอยู่กับญาติชั่วคราวและได้มี จนท.สาธารณสุขมาตรวจตรวจสุขภาพทุกวัน ผลการตรวจเป็นปกติทุกประการ จะครบกำหนดในวันที่ 18 มีนาคม 2563 นี้เจ้าหน้าที่ ระบุว่า นี่เป็นอีกหนึ่งตัวอย่างที่ดีของผู้ใช้แรงงานที่กลับจากประเทศเสี่ยง ได้ให้ความร่วมมือการป้องกันแพร่เชื้อร้ายเป็นอย่างดี.
ผกก.สภ.บรรพตพิสัย นำ จนท.รุดเยี่ยม หนุ่มวัย 35 ปี แรงงานไทยที่กลับจากเกาหลีใต้ ตัวอย่างผีน้อยที่รับผิดชอบกักตัวเองอยู่ในบ้านโดยให้คนในครอบครัวไปอยู่บ้านญาติชั่วคราว เผยจะครบกำหนด 18 มี.ค.นี้
โควิด-19,ไวรัสโคโรนา,ไวรัสโคโรน่า,ผีน้อยกลับไทย,สภ.บรรพตพิสัย,นครสวรรค์,กักตัว 14 วัน,ข่าวทั่วไป